CELEX: 32012R1127
Language: sl
Date: 2012-11-26 00:00:00
Title: Izvedbena uredba Komisije (EU) št. 1127/2012 z dne 26. novembra 2012 o uvrstitvi določenega blaga v kombinirano nomenklaturo

1.12.2012   
            
            
               SL
            
            
               Uradni list Evropske unije
            
            
               L 331/13
            
         IZVEDBENA UREDBA KOMISIJE (EU) št. 1127/2012
   z dne 26. novembra 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki so jih izdali carinski organi držav članic v zvezi z uvrstitvijo blaga v kombinirano nomenklaturo, vendar niso v skladu s to uredbo.
            
         
               (5)
            
            
               Ukrepi iz te uredbe so skladni z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Uredba je zavezujoča v celoti in se neposredno uporablja v vseh državah članicah.
      V Bruslju, 26. novembra 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Droben svetlo rumenorjav prah, posušen z razprševanjem, v stabilni in zaščiteni mikroinkapsulirani obliki, z naslednjo sestavo (v mas. %):
                  
                              rafinirano tunino olje
                           
                           
                              48
                           
                        
                              natrijev kazeinat
                           
                           
                              24
                           
                        
                              monohidrat dekstroze
                           
                           
                              10
                           
                        
                              modificiran škrob
                           
                           
                              10
                           
                        
                              natrijev askorbat
                           
                           
                              5
                           
                        
                              voda
                           
                           
                              3
                           
                        V sledovih vsebuje tudi naravne tokoferole, lecitin, d1-alfa tokoferol in askorbil palmitat.
                  Izdelek se uporablja za zvišanje ravni omega-3 maščobnih kislin v živilih.
               
               
                  2106 90 98
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 2106, 2106 90 in 2106 90 98.
                  Izdelek je mešanica rafiniranega tuninega olja in velikih količin (najmanj 50 %) drugih sestavin.
                  Čeprav lahko izdelki pod tarifno številko 1517 vsebujejo manjše količine drugih sestavin (gl. tudi pojasnjevalno opombo HS k tarifni številki 1517, drugi odstavek), je uvrstitev pod to tarifno številko izključena, saj je izdelek zaradi svoje sestave izgubil značilnosti jedilnega olja s to tarifno številko.
                  Izdelek se zato uvrsti pod tarifno številko 2106 kot živilo, ki ni navedeno ali zajeto drugje (gl. tudi pojasnjevalne opombe HS k tarifni številki 2106, B).